《吕丞相生日》
宋代·吴芾

日躔析木当良月，辰象煌煌森罗列。
勿惊昴宿下天来，果向明罗作人杰。
巍巍德望冠簪缨，鲁国真儒独擅名。
五百年来世希有，端为社稷万人生。
胸中素抱经纶术，致身便欲扶王室。
不学磻溪坐钓矶，洗光直取虞渊日。
艰难将相罕全才，天使我公居上台。
公能以道佐人主，四海俱知天意回。
苍生政尔资霖雨，未许超然成独处。
伫看丹诏下严宸，会见敖叔三相楚。
向来忠烈已无前，此去勋庸非偶然。
便使呼乾韩朝魏阙，直须光复旧山川。
富贵功名人所欲，世间万事今合足。
龙门客至亦何言，独有长年为公祝。
但愿我公如汾阳，二十四考中书堂。
他年更伴赤松游，永作汉家张子房。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。